
Lecturis  Salutem! 


Absoluto  studiorum  curriculo,  ac  supera- 
tis  tentaminibus  rigorosis,  sancitae  Acade¬ 
miae  Legi  adstrictus;  obiectum  de  Puerpe¬ 
rio  suscepi  conscribendum.  Ex  amplo  hu- 
iusce  status  organismi  fo  e  minei ,  respectu 
tam  anatomico  -  physiologico  ,  quam  patho¬ 
logico -therapeutico,  campo  ea  selegi;  quae 
dillucidandae  Metamorphosi  puerperali  in¬ 
servierunt.  Quodsi  tamen  iusto  brevior  fue¬ 
ram,  id  temporis  angustiis  adscriptum  ha¬ 
beri  obtestor. 

§.  1. 

Puerperium  (a  vocabulis  latinis  Puer  et  pario, 
Kindbett  ,  Wochenfeyer  ,  Wochenreinigung, 
Sechswochen)  est  ille  actus  organismi  foemi- 
nei,  quo  natura  pristinum  totius  aequilibrium 
restituere  conatur. 

§.  2. 

Grave  hocce  organismi  foeminei  officium 
ingenia  physiologorum  parum  atlhucdum  oc¬ 
cupaverat,  cuius  rei  caussa  partinx  in  disiunc- 
tione  artis  obstetriciae  a  reliquis  medicinae  dis¬ 
ciplinis  ;  partim  in  eo  quaerendum  est,  quod 
ars  obstetricia  ea  potissimum  phaenomena  in 
sphaeram  suam  traxerat ,  quorum  contempla¬ 
tio  basim  praxeos  constituit.  Artis  enim  obste¬ 
triciae  peritus,  ut  finem  assequatur  praefixum, 
agentem  se  exhibeat necessum  est;  cumque  ac¬ 
tionum  humanorum  pars  maxima  principiis  per 
experientiam  dignatis  initatur,  factum  est:  ut 
ea  tantum  medicorum  attentionem  maximam 
sibi  vindicaverint ,  quae  fine  cum  practico  nexu 
proximo  gaudent;  iis  autem,  quae  theoriam 
de  functionibus  organismi  foeminei  complec¬ 
tuntur,  facilius  carere  arbitrarentur. 


§•  3. 

Insignem  et  nunquam  non  nocivum,  per 
hancce  Doctrinarum  Physiologiae  et  Patholo- 
giaea  praeceptis  artis  obstetriciae  exclusionem, 
iniustamque  a  medicis  earum  vilipensionem hia¬ 
tum  non  tantum  ratione  theoriae ,  ast  vel  ma¬ 
xime  etiam  praxeos  relinqui,  variae  et  saepe 
contradictoriae  auctorum  de  conceptione ,  gra¬ 
viditate,  partu  et  puerperio  sententiae  confir¬ 
mant;  cuius  asserti  veritatem,  docente  peritis- 
simo  Boer;  opiniones  nonnullorum  qui  affir¬ 
mavere,  febrim  puerperalem  in  viris  etiam  ob¬ 
servatam  fuisse  ,  sat  iusteque  demonstrare 
censeo. 

§*  4. 

Caussa  tandem  etiam ,  cur  functiones  puer¬ 
perales  haud  aequo  indagatae  fuerint  oculo, 
in  eo  mihi  latere  videtur  quod  medici  de  cam¬ 
po  actionum  artis  obstetriciae  iusto  angustio¬ 
rem  coluerint  conceptum,  finem  videlicet  ea- 
rumdem  decursu  graviditatis  ,  partusque  pro¬ 
cessu  determinari,  putantes. 


Caput  I. 

§*  5. 

Ad  exponendas,  quae  in  foemina  puerpe¬ 
rali  contingunt,  functiones  physiologicas  eae 

praemittendae  hic  loci  erunt*  quae  illi  conve¬ 
niunt  in  variis  vitae  periodis  puerperium  ante¬ 
currentibus  *  cum  hac  via  tantummodo  induc¬ 
tionis  ope  logicae  debitam  de  puerperio  acqui¬ 
rere  fas  sit  evidentiam. 

§.  6. 

Organo  cuivis,  sive  parti  cuivis  oecono¬ 
miae  animalis  propria  substantialisque  conve¬ 
nit  vita ,  quae  in  conservatione  sui  ipsius  nexu¬ 
que  causali  cum  organismo  qua  totalitate  con¬ 
sistit;  cuius  rationis  dupplicis  maior  minor- 
que  dignitas  ,  ex  varia  partim  organi  ipsius 
habitu  functioneque,  partim  ex  influxu  eius  in 
Organismum,  huiusce  in  illud  imperio  depen¬ 
det.  Ouare  organi  cuiusvis  vita  dupplicem  con¬ 
siderationis  agnoscit  horizontem,  videlicet  qua 
vita  substantialis,  independens,  indifferens, 
et  qua  vita  nexus  organici  dependens,  diffe¬ 
rens. 


§.  7 ♦ 

Ast  vero,  sicut  quodvis  organon  ab  orga¬ 
nismo  qua  totalitate  maiorem  aut  minorem  pro¬ 
fitetur  dependentiam;  ita  et  vice  versa  orga¬ 
nismi  integritas  vitaeque  illius  tenor  a  functio¬ 
num  organorum  illud  constituentium  mutuo 
determinatur  concentu;  qui  nexus  sequentibus 
inititur  Naturae  legibus: 

a)  Ouo  nobilius  est  organon,  ratione  rela¬ 
tionis  functionum  eiusdem  ad  organis¬ 
mum;  eo  maior  est  organismi  ab  illo  de¬ 
pendentia, 

b)  Essentiale  nominandum  est  organon,  si¬ 
ne  quo  totum  exsistere  non  valet,  cuius¬ 
que  abolitio  ruinam  totalitatis  qua  seque¬ 
lam  necessariam  post  se  trahit;  cum  ipso 
et  per  ipsum  integer  tantum  exsistit  or¬ 
ganismus. 

c)  Ouo  ignobilius  est  organon,  ratione  re¬ 
lationis  functionum  ad  organismum;  eo 
maior  huiusce  ab  illo  ellucet  independentia. 

d)  Accidentalis  fere  relatio  in  illis  observan¬ 
da  organis  ,  in  quibus  maximae  persaepe 
grassantur  destructiones  ,  quin  notabile 
exinde  in  totalitatem  damnum  redundet 

§.  8. 

Propria  et  admiranda  plane  *  inter  omnes 
organismi  partes  ,  systema  sexuale  muliebre 
et  vel  maxime  uterus,  qua  centrum  huiusce 
systematis ,  ad  reliquum  organismum  gaudet 
relatione,  per  totum  vitae  decursum;  quae  se¬ 
quenti  exprimi  valet  censeo  propositione:  An¬ 
te  pubertatis  introitum,  et  post  cessantem  flu¬ 
xus  menstrui  typicum  decursum ,  tota  uteri  ad 
organismum  relatio  pura  est  passivitas.  Sub 
catanieniis,  conceptione,  graviditate,  partu  et 

puerperio  est  relatio  illius  mera  activitas.  Illis 
proin  periodis,  quibus  passivum  se  habet, 
organismo  quasi  adaptatus  est ;  posterioribus 
autem  vitae  momentis  toti  dominatur  orga¬ 
nismo. 

§•  9*  i 

Huius ,  de  systematis  uterini  relatione  ad 
reliquum  organismum,  sententiae  veritatem 
ut  demonstrem  ad  principia  tam  anatomica 
quam  physiologica  mihi  recurrendum  erit, 
quorum  auxilio  fulcitus  sequentia  adducere 
supervacaneum  non  esse  censeo,  et  quidem: 

a)  Respectu  anatomico  :  Ante  pubertatem 
uterus  parvum,  durum,  prope  eartilagi- 
neum  repraesentat  corpus,  sine  eminente 
structura  et  textura  organica  tam  paucis 
perplexum  vasibus,  ut  secundum  adfir- 
mata  nonnullorum  frusta  abscindi  queant, 
quin  notabilem  sangvinis  ploret  quantita¬ 
tem,  verbo  tantam  acquirit  humorum  nu¬ 
trientium  sangvinisque  quantitatem,  quan¬ 
ta  ad  sui  ipsius  conservationem  indiget. 

b)  Respectu  physiologico  :  Vitam  vivere  vi¬ 
detur  mere  vegetativam  non  certo  aufc 
praescripto  intentus  negotio,  sine  specia- 
li  communione  aut  cum  partibus  illi  vi- 
cinibus  ,  aut  cum  reliquo  organismo , 
huicquc  oneris  adinstar  ratione  individua- 

litatis  suae  adnexus  exsistit;  mortua  in 
illo  praedominatur  yis  contractilis  totam 
eius  tenens  massam,  per  eamque  tam 
aequaliter  diffusa  est;  ut  nusquam  oppo¬ 
sitionis  ,  aut  virium  exsistat  discordia, 
qua  in  actionem  excitaretur*  Hoc  respec¬ 
tu  non  absimilis  pilis  ,  cornubus  9  carti¬ 
laginibus  ,  ossibus ,  dentibus  aliisque  vi¬ 
tam  inter  et  mortem  luctantibus  organisa- 
tionis  partibus  censendus  est. 

%  i 

§♦  10. 

Durante  proin  hocce  vitae  stadio  tota  ute¬ 
ri  ad.  reliquum  organismum  relatio  ,  mera  pas¬ 
sivitas  iure  nuncupanda,  cum  nullas  ab  orga¬ 
nismo  notabiliores  impressiones  recipiat,  nul- 
lasque  illi  impertiatur,  nec  sensibilitatis  nec 
irritabilitatis  in  eo  vigent  symtomata,  repro- 
ductione  tantummodo  in  eo  praedominante  ] 
praevalet  vis  contractilis  expansionis  vi  in  op¬ 
positionem  dinamicam  non  emergente ,  unde 
fit  ut  nullo  phoenomeno  organisationis  vitam 
suam  in  organismo  exserat,  ad  nullam  aptus 
sit  actionem ,  oppovitionibus  dynamicis  in  il¬ 
lo  nedum  exsuscitatis. 

§.  11. 

Haec  uteri  ante  pubertatis  evolutionem  ad 
organismum  relatio  passiva,  etiam  extremo 

I  cycli  foeminei  tempori  convenit.  Quadragesi¬ 
mo  quinto  vel  quinquagesimo  circiter  aetatis 
anno,  novam  uterus  inchoat  metamorphosim , 
phoenomenis  paulatim  defflorescenti  eiusdem 
vitae  vigori  convenientibus  sese  enuncians ,  ad 
statum  aetati  impuberae  non  multum  dissimi¬ 
lem  redeuns. 

Respectus  anatomicus  :  Mons  veneris  com¬ 
planatur,  pubes  crispantem  ammitunt  for¬ 
mam,  decidunt  pudendorum  labia,  contabes¬ 
cunt,  corrugantur  et  emarcescunt,  decrescunt 
nimphae,  vagina  abbreviatur.  Uterus  albes¬ 
cens,  cartilagineus ,  succis  depauperatus  ,  du¬ 
riusculus  eradit,  ad  magnitudinemque  illi  an¬ 
te  pubertatem  haud  notabiliorem  redit.  Ovaria, 
quae  in  virgine  quatvor  et  medii  scrupuli  pon¬ 
dus  trahebant,  ad  gravitatem  scrupuli  unius 
minuuntur.  Ubera  orbantur  pingvi,  textura 
cellulosa  tendineam  assumit  indolem,  angustan¬ 
tur  et  abbreviantur  ductus  lactiferi ,  quinimo 
disparent,  contabescit  glandula  lactifera,  rur- 
susque  omni  structura,  qua  pubertatis  tempo¬ 
re  gaudebat,  destitutam  aequirit  formam. 

Respectus  physiologicus  :  Organismum  in¬ 
ter  et  systema  uterinum  respectu  consensus  or¬ 
ganici  ea  iterum  subintrat  relatio  ,  quam  su* 
pra  sub  decursu  aetatis  Inpuberae  effata  est. 

II. 


Caput 

§.  12. 

Exposita  systematis  uterini  relatione  ad 
organismum  passiva ,  quae  tempore  puerili  et 
illo  post  menstrua  cessantia  foeminae  humanae 
convenit :  id  vitae  temporis  spatium  inquiren¬ 
dum  restat,  quod  hisce  duobus  interposi¬ 
tum  est. 

§.  13. 

Ad,  recto  hoc  temporis  Intervallum  subii- 
ciendum  scrutinio ,  penitiusque  indagandam 
eius  ad  organismum  relationem,  in  sequentia 
summa,  illud  characterisantia,  disiungendum 
esse  censeo  momenta : 


A.  Momentum  subintrantis  pubertatis. 

B.  Momentum  periodici  fluxus  menstrui* 

C.  Momentum  exortae  facultatis  concipiendi. 

D.  Momentum  functionum  vitalium  sub  coitu. 

E.  Momentum  conceptionis. 

F.  Momentum  graviditatis. 

G.  Momentum  partus. 

H.  Momentum  puerperii. 

I.  Momentum  lactationis. 


§*  14» 

Haecce  evolutionis  momenta  tamen  nequa¬ 
quam  delinitis  circumscribi  limitibus :  ast  in- 

timo  inter  se  iungi  nexu  causali  ea  quidem  ra¬ 
tione  ;  ut  subsequens  momentum  semper  caus- 
satum  sit  antecedentis*  ipsumque  caussans  sub- 
sequentis  efficiat*  Sic  pubertate  subintrante 
menstruus  apparet  fluxus*  quo  praesente  evo¬ 
lutam  concludimus  facultatem  concipiendi, 
quae  iterum  basim  celebrandi  coitus  foecun- 
dantis  sistit;  sic  graviditas  conceptionem  prae¬ 
gressam  praesupponit;  absente  graviditate  nil 
quod  partus  evolvat  aderit*  quo  finito  tan¬ 
tummodo  de  puerperio  lactationeque  sermo 
par  erit 

§♦  15- 

Momentum  evolutionis  primum ;  seu  pu¬ 
bertatis  introitus  de  regula  circa  annum  aeta¬ 
tis  duodecimum  usque  decimum  sextum*  ap¬ 
parente  prima  menstruatione ,  sese  enunciat. 
Hocce  videlicet  vitae  momento  uterus  seriei 
partium  organismi  activarum  sese  adiungit, 
excitata  in  illo  vita  animali*  functiones  illi  pro¬ 
prias  inchoans.  Non  adipiscitur  vitam  organi¬ 
cam  uterus  altiorem ;  ast  exorta  tandem  vita 
organica  actiones  fini  eius  convenientes  defun- 
git;  hocce  demum  temporis  momento  activum, 
partim  cum  organis  illi  proxime  adsitis, 
partim  cum  organismo  integro  cui  hucadus- 
que  ut  hospes  adhaesit,  ingreditur  commer¬ 
cium,  impressus  ab  illo  nanciscens,  iliique 

reactionem  opponens.  Huiusce  mutuae  orga-; 
nismum  inter  et  systema  uterinum  relationis 
activae  phoenomena,  fere  sequentia  sunt: 
uterus  mollescit,  vasibus  locupletatur,  maio- 
remque  acquirit  molem,  crescunt  pubes,  ap¬ 
paret  impulsus  amoris  physici ,  vitalitatis  sym- 
tomata  in  genitalibus,  uti:  sangvinis  turgor,  : 
coloris  rubri,  se  et  excretionum  adauctio  ,  ma¬ 
ior  que  caloris  evolutio  tempus  hocce  puberta-  i 
tis  insigniunt. 

§•  16. 

Periodicus  fluxus  menstrui  reditus,  seu 
catamenia,  qui  potissimum  menstruis  lunae 
fasibus  adstrictus  est,  unde  et  nomen  sortitur, 
vehementis  impulsus  amoris  physici  adauctae- 
que  concipiendi  facultatis  effectus  est.  Prae¬ 
termissa  penitiori  fluidi  huius  mucoso  sangvi- 
nolenti  typiceque  excreti  descriptione  ,  non  ig¬ 
narus  turgorem  huncce  vitalem  in  systemate 
uterino  contingentem ,  conditionem  necessa¬ 
riam  conceptionis  futurae  sistere ,  id  adhuc 
memoratu  dignum  esse  censeo:  huncce  flu¬ 
xum  mucoso  sangvinolentum  organa  genitalia 
coitus  functioni  aptiora  reddere,  quod  in  mam¬ 
malibus  a  pristino  naturae  statu  adhucdum  non 
remotis,  optime  observare  licet;  nam  apud 
ea  coitui  semper  antecedit  muci  plus  minus  ru¬ 
bicundi  fluxus,  catameniali  foeminae  huma- 

nae  fluxui  haud  absimilis,  qua  secretione  ab¬ 
sente  coitum  peragendi  nec  impulsum  nec  fa¬ 
cultatem  in  iis  observamus. 

(  §*  17. 

Coitus  functiones  omnes  vitae  quam  ma¬ 
xime  in  genitali  uterinoque  systemate  exalta¬ 
tae  symtomatibus  stipantur.  Adest  videlicet 
copiosior  uteri  et  vaginae  secretio ,  prorum¬ 
pit  ex  orificio  genitalium  flumen  caloris,  adest 
actionis  muscularis  vigor  ,  focus  totius  irrita¬ 
bilitatis  ferme  in  systemate  genitali  adest,  mag¬ 
nam  tandem  et  sympathiam  totus  reliquus  pa¬ 
titur  organismus,  quae  tamen  quibus  sese  cnun- 
ciet  symtomatibus  ut  enarrem,  praefixus  Dis¬ 
sertationis  finis  vetat. 

§.  18. 

Conceptio  illa  functio  organico  vitalis  est, 
cuius  ope  celebrantibus  duobus  sexus  utrius- 
que  individuis  foecundante  et  concipiendi  fa¬ 
cultate  pollentibus ,  germen  novi  organismi 
evolvendi  ponitur.  Ouid  de  theoriis  variis  con¬ 
ceptionis,  foecundationis  superfoecundationis  et 
superfoetationis  tenendum,  in  quantum  una 
alterave  plus  minus  veritati  consentiat,  id  in 
plurimis  tam  Physiologorum  quam  artis  obste¬ 
tricae  cultorum  sagacissimorum  libris  clare 
expositum  est  adeo ;  ut  eas  silentio  praetere¬ 
undi  mihi  veniam  adrogem. 

§•  19- 

♦ 

Graviditas  illud  temporis  intervallum  est, 
quod  peracta  conceptione  incipiens,  primis 
foetum  expellendi  moliminibus  intrantibus  ter¬ 
minatur.  Consideratis  omnibus  sub  gravidita¬ 
te  phoenomenis,  iuste  dignatis  omnium  orga¬ 
norum  functionibus  ;  certe  nemini  artis  obste¬ 
triciae  peritorum  arduum  erit;  summam  tem¬ 
poris  huiusce  intervallo  systematis  sexualis  et 
vel  maxime  uterini  actionem  vitalem  perspice¬ 
re ,  maximumque  illi  per  totam  organismi  pro¬ 
vinciam  concedere  imperium.  Sistit  videlicet 
uterus  hoc  tempore  centrum  naturae  forma¬ 
tricis,  cuius  ut  finis  scopusque  recte  assequa¬ 
tur,  reliquorum  totius  organismi  partium  func¬ 
tiones  seu  media  inserviunt,  et  non  laesa  to- 
talitatis  incolumitate  inservire  debent.  Hicce 
nunc  praefixus  naturae  scopus,  dupplici  tan¬ 
tummodo  via  assequetur,  opitulante  videlicet 
ipso  uteri  systemate,  et  organorum  totius 
functionibus  in  eum  conspirantibus.  Respectu 
prioris  tota  uteri  actio  in  praedominanfe  vi 
consistit  expansiva,  quod  graviditatis  decur¬ 
sus  sat  luculenter  demonstrat.  Alterum  ut  evin- 
cani,  oculo  attento  omnes  organismi  foeminei 
tam  Sensibilitatis  et  Irritabilitatis  quam  Nu- 
tritionis  functiones  mihi  lustrandae  erunt.  Foe- 
minae  videlicet  gravidae  totus  animi  sensatio- 

nisque  alter  evadit  modus,  qui  totus  circa  con¬ 
servationem  evolutionemque  foetus  versatur; 
abundat  sangvis  materia  fibrosa,  adest  ple- 
thora  abdominalis,  assimilationis  et  nutritio- 
nis  tenor  augetur  etc.  Ex  lege  illa  naturae  uni¬ 
versali  cuius  iussu  praedominante  vitalitate  et 
functione  unius  organi,  antagonistica  reliquo¬ 
rum  contingit  depressio  :  et  sub  uteri  gravidita¬ 
te  seu  flore  omnium  illius  actionum,  huius  in 
reliqpum  organismum  influxum,  qui  ex  datis 
pathologicis  praecipue  inclarescit,  explicare 
licet  Observamus  enim  sub  graviditate  frac¬ 
turarum  ossium  tam  raro  contingere  sanatio¬ 
nem,  gravidarum  ulgera  facillime  decursum 
summere  chronicum  ,  luem  veneream,  sca¬ 
biem  aliosque  systematis  reproductivi  morbos 
in  progressu  et  florescentia  quoddammodo  im¬ 
peditos,  morbos  persaepe  lethales  in  influxu 
suo  obtundi,  ac  nonnisi  partu  peracto  vitae 
insidias  struere. 


Gap  u  t  III. 

§.  25. 

Pertractatis  hucusque  iis  foeminae  huma¬ 
nae  functionibus  vitalibus ,  quae  aut  maiorem 
aut  minorem  systematis  uterini  cum  organismo 
integro  mutuam  agnoscunt  relationem,  expo¬ 
sitis  pro  viribus  hanc  relationem  roboranti- 

bus  phoenomenis  ,  quae  omnia  eum  in  finem 
praemittenda  esse  censui,  ut  ex  illis  qua  neces¬ 
sariis  propedeuticis  rectam  obiecti,  quod  pro 
Dissertatione  assumseram,  aggredere  descrip¬ 
tionem  mihi  par  sit»  Complectetur  Caput  hoc- 
ce  illius  vitae  periodi  functiorumque  seriei  ex- 
positionem,  sub  quibus  prima  naturae  moli¬ 
mina  organismi  pristinum  aequilibrium  resti¬ 
tuere  conantia  apparent,  illo  vitae  momento 
terminantia  quo  organisatio  foeminea  iq  sta¬ 
tu  ab  illo  virginis  non  multum  abludente  ver¬ 
satur,  novum  inchoare  valens  cyclum.  , Quam¬ 
vis  notum  habeam  sub  nomine  puerperii  cornu- 
niter  illud  temporis  assumi  intervallum,  quo, 
foetu  enixo,  phoenomenorum  fluxus  lochialis, 
lactationis  et  aliorum  organismi  revolutionis 
symptomatum  contingit  successio:  attamen 
hancce  de  puerperio  subsumtionem  definitio¬ 
ni  litteris  meis  praefixae  neutiquam  sufficere  } 
conceptumque  de  puerperii  functionibus  ex¬ 
ponenti,  iusto  angustiorem  esse  mihi  videtur : 
ut  qui  initium  puerperii  a  primis  ad  partum 
moliminibus  assumseram.  Feci  proin  puerpe¬ 
rii  decursus  subdivisionem  sequentem: 

A.  Momentum  introitus  naturae  moliminum 
ad  partum. 

B.  Momentum  partus. 

C.  Momentum  continuationis  contractionum 
uterinarum. 

D.  Momentum  Metamorphoseos  regressivae 
systematis  uterini  et  sexualis  ,  quo  horum 
organa  formam  et  qualitatem  recuperant 
a  statu  virginitatis  non  multum  abluden¬ 
tem. 

E.  Momentum  fluxus  lochialis. 

F.  Momentum  lactationis. 

§•  26. 

Prima  naturae  regredientis  molimina ,  seu 
molimina  prima  ad  partum,  seu  dolores  prae¬ 
sagientes,  trigesima  sexta  circiter  a  concep¬ 
tione  hebdomada  contingunt,  quae  molimina 
seu  dolores  non  uteri  moli  tantummodo  ad- 
scribendi,  ast  in  dynamica  potissimum  oppo¬ 
sitione  plenam  inveniunt  exsplicationem,  quod¬ 
que  inferius  demonstrare  conabor.  Symptoma¬ 
ta  inchoatae  metamorphoseos  regressivae  se¬ 
quentia  sunt:  apparent  dolores  tendentes, 
praementes  a  regione  sacrali  pubes  petentes, 
contingit  adaucta  praecipue  in  genitalibus  se¬ 
cretio  ,  subsidentis  uteri  dillatatur  et  attenua¬ 
tur  orificium,  evigilante  tandem  totius  uteri 

\ 

vi  contractiva  partus  ultro  contingit.  Conten¬ 
dunt  quidem  aliqui  dilatationem  attenuationem¬ 
que  orificii  uterini  ultimo  iam  graviditatis  tem¬ 
pore  contingere  ,  ast  mente  attenta  observan¬ 
tem  non  fugiet,  hancce  dilatationem  incho¬ 
ante  tantummodo  partu  activam  se  praebere; 

qua  de  caussa  eam  qua  terminum  gravidita¬ 
tem  inter  et  partus  officium  inchoans  interpo¬ 
situm  assumendi  rati  habui. 


Partus  est  ille  actus  organico  vitalis,  qui 
intrantibus  naturae  moliminibus  retrogradis 
incipiens,  expulsione  foetus  secundinarumque 


terminatur.  Sicut  de  subintrantibus  molimini¬ 
bus  ad  partum,  ita  et  de  partus  progressu  va¬ 
riae  erant  opiniones,  inter  quas  illa  quae  in 
mechanicis  solummodo  relationibus  omnem 
querit  rationem,  et  ea  quae  sibi  uterum  sub 
partu  mere  passivum  immaginatur  maxime 
quod  a  veritate  abludat  ex  datis  tam  anatomi¬ 
cis  quam  physiologicis  et  pathalogicis  ut  evin¬ 
cam  ,  operam  navabo.  Respectu  anatomiae 
uteri  compertum  habetur,  fibras  uteri  muscu¬ 
lares  longitudinales  in  orificii  uterini  segmen¬ 
to  anteriori  exordientes,  planum  anterius  per¬ 
currere,  fundum  dein  eius  transscendere ,  per 
planum  posterius  decurrere  in  oppositaque 
orificii  regione  terminare,’  circulares  orifici¬ 
um  ,  sphincteris  adinstar  circumdantes  ad  fun¬ 
dum  usque  sibi  superstruuntur.  Haec  ergo  ute¬ 
ri  conformatio  certa  nequaquam  carere  potest 
destinatione  ,  provida  natura  nusquam  frustra 
operante.  Ad  maximum  videlicet  per  gravidi¬ 
tatem  adaucta  vi  expansiva,  tandem  exsuscita- 

tur  vis  illi  opposita ;  vis  videlicet  contractilis , 
cuius  organon  praecipuum  systema  musculare 
est.  Intrantis  sic  vis  contrahentis  phoenome- 
non,  motus  est,  qui  sequentem  observat  ty¬ 
pum.  Vi  contractili  in  fundo  uteri  hypomoch- 
lion  summente,  fmes  fibrarum  fundo  appro- 
pingvari  necesse  est',  rebusque  in  cavo  uteri 
contentis  contractionem  in  linea  recta  non  per¬ 
mittentibus,  appropingvatio  in  linea  parabo- 
lica  fieri  debet.  Ouae  cum  ita  sint  5  fines  fibra¬ 
rum  longitudinalium  discedentes,  fibras  circu¬ 
lares,  respective  sphincter  orificii,  cum  ipsis 
intextas  secum  trahent,  quo  actu  dilatatio  ori* 
ficii  contingit.  Contractiones  tamen  sub  partus 
officio  fundo  et  corpori  uterini  adscribere,  re¬ 
liqua  vero  uti  orificium  et  vaginam  passiva  «se 
habere,  aequum  non  videtur.  Contractiones 
potius  e  foco,  nempe  fundo  ad  corpus  hinc 
ad  colium  dem  ad  orificium,  ac  tandem  ad 
vaginam  propagare ,  eademque  ut  sub  gravi¬ 
ditate,  qua  fundus  primo  dein  corpus,  col¬ 
lum,  extremo  vagina  extendebatur,  lex  valere 
videtur.  Jam  diu  Boer  vaginam  sub  partu  vim 
contractivam  exerere  contenderat,  pluresque 
artis  obstetriciae  periti  cum  eo  consentiunt. 
Disquisitiones  Joergii  anatomicae  ,  vaginae 
vim  contractilem  inhaerere,  hinc  ab  illa  par¬ 
tum  provehi  ostenderunt,  Argumenta  quae 

hanc,  de  vaginae  activitate  confirmant  opinio¬ 
nem,  sequentia  sunt:  i.  Vagina  magnis  et  evi¬ 
dentibus  instructa  est  fibris  muscularibus,  quae 
in  forti  certe,  quam  patiuntur,  expansione, 
non  sine  virium  exercitio  permanent.  2.  Vagi¬ 
na  nil  aliud  est,  nisi  uteri  continuatio,  hinc 
iuste  cogitari  non  valet,  vim  uteri  contracti- 
vam  ad  collum  eiusdem  tantummodo  restringi. 
3.  Vis  contractilis  vaginae  sub  partu  interdum 
efficacissima  observatur  v.  g,  in  partubus  sub 
quibus  caput  extremo  in  lucem  editur,  uterus 
quidem  illud  in  vaginam  deprimit,  sed  non 
ultra  ipsam,  quo  momento  vagina  officium 
suscipere  debet,  caput  per  pelveos  exitum  ge- 
nitaliaquae  externa  detrudendi. 

Pari  modo  se  habet  orifficium  uteri,  nam 
artis  obstetriciae  periti  affirmant,  se  versionis 
caussa  manus  in  uterum  immissae ,  appullen- 
te  dolore  compressionem  in  tota  eius  circum¬ 
ferentia  dolentem  sensisse,  praecipue  tamen 
in  illis  punctis ,  quibus  orificium  uteri  attige¬ 
runt.  Oua  ratione  id  fieri  potuisset,  nisi  ori¬ 
ficii  uterini  adfuisset  contractio? 

§.  28. 

v 

Contractionum  uterinarum  centinuatio 
phoenomenon  puerperii  essentiale  est.  Con¬ 
tractiones  hae  doloribus  post  partum  nuncupa¬ 
tis  sese  enunciant;  qui  dolores  in  primiparis 

vehementiores,  in  partus  iteratos  peragentibus 
mitiores  sunt,  nequaquam  symtoma  patholo- 
i  gicuni  ast  contractionum  uterinarum  physiolo¬ 
gicum  sistunt,  illarumque  intensio  quam  ma- 
!  xime  a  tenore  contractionum  dependet»  Post 
partum  iteratum  leniores  post  partum  primum 
aut  post  partum  celeriter  peractum,  aut  ubi 
uterus  praesentia  infantis  grandis,  gemello¬ 
rum,  aut  copia  liquoris  amnii  iusto  maioris, 
perguam  expansus  erat,  vehementiores  sunt; 
tandem  in  puerperis  sensilioribus  aut  in  quibus 
partus  artis  auxilio  v.  g.  versione  aut  solutio¬ 
ne  ope  forcipis  finitur,  dolores  posthumi  ma¬ 
gis  saeviunt.  Ouod  ultimum  ex  eo  explican¬ 
dum  :  uteri  contractionem  sub  solutione  arti¬ 
ficiali  debite  non  contingere,  et  cum  expansio 
uteri  sub  graviditate  paulatim  tantummodo  cer- 
tisque  contingat  periodis  ,*  ita  et  contractio 
subsequens  certo  adstringatur  tempori  neces- 
se  est.  Ouod  ergo  uterus  sub  partu  non  prae¬ 
stiterat,  id  post  partum  resarcire  conatur ,  quo 
fit;  ut  contractionibus  praeproperatis  dolores 
causentur  notabiliores.  Contingentibus  ultro 
uteri  contractionibus  ,  uterus  post  marginem 
superiorem  symphiseos  ossium  pubis  globuli 
adinstar  duriusculi ,  paulatim  decrescentis  et 
ex  magna  in  parvam  sensim  sensimque  sub- 
sidentis  pelvim,  digito  sese  opponit  exploran¬ 
ti,  ubi  tandem  magnitudinem,  situm ?  formam 

et  qualitatem  eam  adipiscitur,  quam  ante  con¬ 
ceptionem  possidebat. 

§.  29. 

Has  uteri  contractiones  posthumas  phoe- 
nomenon  esse  puerperii  essentiale,  non  tan¬ 
tum  ex  eo  liquet,  quod  in  omnibus  de  regula 
contingat  puerperis:  ast  ex  eo  vel  maxime, 
quod  plurimi  status  pathologici  in  puerperio 
emansas  uteri  contractiones  debitas  pro  caus¬ 
sa  agnoscant.  Huc  certe  iure  haemorrhagias, 
metritides,  spasmos  vehementes,  febrim  pu¬ 
erperalem  etc.  numeramus;  in  quibus  dolores 
certe  non  ad  statum  pathologicum  pertinent, 
ast  phoenoinenon  summe  dignandum  ac  spe¬ 
randum  est,  quo  apparente  saepissime  tan¬ 
tummodo  luctantes  puerperae  orci  faucibus 
eripiuntur* 

§*  30* 

Alterum,  non  minus  grave  phoenomenon 
metamorphoseos  regressivae  ,  oculo  disquiren¬ 
ti  sese  offert  respectu  colli  uterini,  vaginae  et 
genitalium  externorum.  Portio  videlicet  vagi¬ 
nalis  uteri  longior,  durior  rotundiorve  evadit, 
situm  in  medio  pelveos  rursus  occupans,  clau¬ 
ditur  orificium  uterinum,  orificiumque  vaginale 
formam  denuo  ab  illa  status  virginalis  non  mul¬ 
tum  abludentem  recuperat.  Vagina  angustatur, 
minuitur,  durescit,  redeunt  pauiatim  rugae  su¬ 
perficiei  ejusdem  internae,  concidunt  genitalia 
* 


<v%/* 


27 


externa  et  perineum  ,  durescuntque.  Haec 
nunc  voluminis  partium  nominatarum  iminutio 
nequaquam  exclusive  elasticitatis  effectus  est: 
ast  quam  maxime  vi  illi  sub  partu  evigilatae  , 
in  puerperio  ultro  perduranti,  sese  per  omnia 
organa  tam  systematis  uterini ;  quam  genita¬ 
lium  diffundenti,  contractivae  tribuenda  est. 

§•  31. 

Phoenomenon  tertium  puerperii  essentiale 
lochiorum  fluxus  est,  qui  impune  nusquam  ab¬ 
esse  valet.  Constat  quidem  maximi  momenti 
huiusce  fluxus  lochialis  influxum  in  totam  puer¬ 
perae  organisationem  esse :  variae  tamen  de 
nexu  eiusdem  cum  illa  causali  exstiterunt  et 
exsistunt  et  Pathologorum  et  artis  obstetriciae 
cultorum  opiniones.  Multi  enim  hoc  phoeno- 
menon  pro  genitalium  purgatione  habent,  et 
vocabulo  linguae  vernaculae  Wochenreinigung- 
insigniunt.  Nonnulli  sub  puerperio  sanationis 
processum  in  utero  per  fluxum  contingere  lo¬ 
chiorum,  nam  uterum  per  solutionem  placen¬ 
tae  vulneratum  aiunt,  quemque  modum  sana¬ 
tionis  ad  normalem  felicemque  puerperii  de¬ 
cursum,  ultimis  nonnisi  uteri  contractionibus 
absolvi  volunt;  qua  sanatione  peracta  uterus 
rursus  concipiendi  recuperet  facultatem.  Do¬ 
cent  alii  uterum  organon  esse  secernens,  cuius 
dum  sub  puerperio  adaugetur  vitalitas,  etiam 
functionem  eius  necessarie  intendi.  Tandem 

alii  in  eo  dilucidationem  fluxus  lochialis  ten- 
tant;  eam  pro  exoneratione  a  fluidorum  abun¬ 
dantia^  quae  durante  graviditate  ad  excolendum 
nutriendumque  foetum  necessaria,  peracto  au¬ 
tem  partu  superflua  existit,  habentes. 

§♦  32. 

Ultimam,  harum  de  fluxu  lochiali  opinio¬ 
num  maxime  accedere  veritati ,  iusta  totius  cy¬ 
cli  functionum  systema  uterinum  foeminae  hu¬ 
manae  complectentium,  consideratione  mihi  vi¬ 
detur.  Conceptione  videlicet  peracta  individua- 
lis  uteri  vita  praedominare  incipit,  vita  totalita- 
tis  quidquam  recedente ;  quo  ad  maiorem  gra¬ 
dum  nunc  graviditas  ascendit  eo  maior  haecce 
eius  vitae  individualitas  emergit,  functionibus 
organismi  caeteri  magis  magisque  scopo  eius¬ 
dem  sese  accomodantibus.  Haec  nunc  uteri  ex¬ 
altata  individualitas  in  functione  praecipue  se¬ 
cretoria  consistit,  cuius  phoenomena  in  omni¬ 
bus  illis  casibus  in  quibus  activitas  uteri  emi¬ 
nenter  contingit,  sat  clare  observare  licet.  Sic 
sub  coitu  genitalia  humectantur,  quod  praeci¬ 
pue  sub  conceptione  locum  habet,  sub  gravi¬ 
ditate  qua  uteri  flore  totus  uterus,  et  vel  ma¬ 
xime  superficies  eius  interna,  humoribus  sca¬ 
tet,  qui  ex  solo  materno  proscaturientes  foetui 
cibum  praebent.  Partu  polorum  contingit  in¬ 
versio,  repraessa  videlicet  vita  universalis  amis¬ 
sa  per  graviditatem  iura  iterum  recuperare  co- 

natur,  ast  hoc  repentino  nequaquam  contingit 
opere;  verum  sicut  successive  tantummodo  ex 
statu  virgineo  passivo,  ope  conceptionis  sub- 
sequaque  graviditate  uterus  summam  vitae  in- 
dividualis  attigerat  florem ;  ita  eiusdem  ad  sta¬ 
tum  pristinum  revulsio  lento  ne  incolumitas 
totius  periculum  ineat,  procedat  passu  neces¬ 
sarium  est.  Sicut  ergo  vis  activa  uteri  sub  par¬ 
tu  praesens,  enixo  foetu  non  illico  disparet, 
sed  contractiones  uterinae  amplius  continuan¬ 
tur  tenore  decrescentes:  ita  et  uteri  secretio 
qua  actio  scopo  praefixo  maxime  inserviens, 
in  puerpera  sensim  sensimque  disparet  quanti¬ 
tate  et  qualitate  varians  ;  ex  summa  illa  Lege  cu¬ 
ius  tenore  Natura  saltus  facere  non  observatur. 

§*  33. 

Polorum  haec  inversio  (redeuntibus  vide¬ 
licet  organis  sexualibus  ad  statum  virginali  non 
absimilem,  et  functionibus  totalitatis  revivili- 
centibus)  non  lateralis  est;  verum  per  omnia 
organismi  systemata ,  Reproductionis  videlicet 
Irritabilitatis  et  Sensibilitatis  latissime  diffun¬ 
ditur.. 

Sic  observamus  ossa  fracta  naturalem  ope 
calli  formatione  recuperare  continuitatem,  sub 
graviditate  rari  nunc  frequentiores  copiosiores- 
que  evadunt  sudores,  augetur  robur  musculo¬ 
rum  voluntariorum,  sensuumque  acies,  ex  qua 
causa  puerperae  haud  notabilem  temperaturae 

mutationem  iam  aegre  ferunt,  hinc  magna  in 
exanthemata  sub  puerperio  exsplicanda  pro¬ 
pensio  ,  hinc  noxium  odorum  fragrantium  in 
sensus  puerperarum  influxum  exsplicare  licet. 
Contendent  forsan  aliqui,  hanc  functionum  car¬ 
dinalium  exaltationem  nequaquam  convenire 
puerperis:  ut  potius  contrarium  observare  fas 
sit;  quibus  sequentia  opponenda  censeo:  sub 
partu  uteri  activitatem  praecipuum  huiuscc  pro¬ 
cessus  esse  vecten  quidem,  ast  alto  tenendum 
animo,  sub  gravi  hocce  Naturae  officio  reliquas 
totius  organismi  vires  opitulantem  praebere 
manum  quo  fit:  ut  sicut  in  systemate  uterino 
consecutiva  tantummodo  contingit  regressio  ; 
ita  et  totalitatis  virium  resartiatur  dispendium. 

§.  34. 

Neonatorum  lacte ,  matris  uberibus  ma¬ 
nante,  inchoata  nutritio  ,  lactationis  nomine 
venit.  Lactis  in  uberibus  foemineis  accumula¬ 
tionem  minus  essentiale  puerperii  phoenome- 
non  esse  ex  eo  liquet;  quod  vel  durante  ad¬ 
huc  graviditate  iam  intret ,  vel  ultra  puerpe¬ 
rium,  reliquis  systematis  uterini  sexualisque 
organis  ad  pristinum  statum  iam  dudum  re¬ 
versis ,  perduret,  vel  tandem  quod  multae  eo 
penitus  destitutae  inveniantur  puerperae. 


i 


M* 


51 


LITTERATURA. 


Thom.  Bartholin,  antiquitatum  veteris  puerperii  synopsis. 
Hafniae  1646. 

Charl.  Drelincourt,  Observationes  medicae  circa  regimen  puer¬ 
perarum  et  recens  natorum.  Lugduni  1684* 

Jean  Bohn  ,  Valetudinarium  panturientium.  Lipsiae  1703* 

G.  Ernst  StahI,  de  puerperarum  affectibus.  Halae  1704. 

Elias  Heinr.  Schmidt ,  de  puerperarum  regimine.  Altorfsi  1730* 

Nicol.  Rosen  de  Rosenstein,  de  cura  puerperarum.  Ups.  1749. 

Daniel  Wilh.  Triller,  de  regimine  gravidarum  et  puerperarum. 
Vittebergae  1757. 

Philipp  Adoiph  Boehme,  de  regimine  puerperarum  post  par¬ 
tum  naturalem.  1773. 

Jos.  Jac.  Plenk ,  Anfangsgrunde  der  Geburtshulfe.  Wien  1781. 

Rosenberger,  Dissert.  de  viribus  partum  efficientibus. 

Simon  Zeller’s  Lehrbuch  der  Geburtskunde.  Wien  1803. 

Reil’s  Archiv  fur  die  Physiologie.  VII.  Bd.  III.  St.  1806. 

Elias  von  Siebold,  uber  die  wahre  Beurtheilung  des  Geistes 
der  Schwangerschaft ,  im  IV.  Bd.  der  Lucina.  Leipz.  1807. 

Luc.  Boer  ,  Abhandlung  und  Versuche  zur  Begriindung  einer 
neuen  einfachen  Geburtshulfe,  Bd.  II. 

Joerg’s  Handbuch  der  Kranheiten  des  Weibes,  Leipzig  1809. 

C.  F.  Burdach’s  Physiologie.  Leipzig  1810. 

Ludwig  Friedr,  von  Froriep,  theoret.  pract.  Handbuch  der  Ge¬ 
burtshulfe.  Weimar  1814. 

A.  Hufer,  Dissert.  de  catameniorum  physiologia.  Lips,  1820. 

C.  E.  de  Baer,  de  ovi  mammalium  et  hominis  genesi.  Lips.  1825. 

Cari  Gustav  Carus,  Lehrbuch  der  Gynekologie.  Wien  1829. 

Wilh.  Heinrich  Busch,  Lehrbuch  der  Geburtskunde.  Mar* 
hurg  1829. 


32 


THESES  DEFENDENDAE. 

1.  Eudiometer  mancae  de  aere  athmo spherico  no¬ 
titiae  debet  originem. 

2*  Lux,  flamma  et  calor,  combustionis  phoeno- 
mena  essentialia  non  sunt. 

3.  Non  omnis  cibus  nutrimentum,  et  non  omne 

nutrimentum  cibus  est. 

4.  Sanatio  per  secundam ,  ab  illa  per  primam  in¬ 

tentionem  essentialiter  non  distinguitur. 

5.  Ubi  caries  ibi  ulcus  ,  ast  non  vice  versa. 

6.  Justa  ulceris  definitio  adhucdum  speratur. 

7.  Necroseos  et  cariei  Diagnosim  statuere,  tantum¬ 

modo  a  posteriori  saepissime  concessum  est. 

8.  Sanguinis  depletionum  effectus ,  non  a  quanti¬ 

tate  sanguinis  missi  aut  a  methodo  operationis 
solummodo ;  sed  quam  maxime  a  morbi  sa¬ 
nandi  charactere  determinatur. 

9»  Conceptuum  de  crusta  inflammatoria,  serosita- 
te  et  sepsi  sanguinis  seiunctio,  Medicinae  aevi 
recentioris  in  acceptis  referenda. 

10.  Maximum  versatur  inter  sanum  et  aegrum  ieiu 

nantem  discrimen. 

11.  Lux  non  influxus  cosmicus;  sed  productum  or¬ 

ganico  vitale  oculi  est. 

12.  Assertum  irronicum  nonnullorum ,  de  obiectis, 

quae  uti  aiunt  scholam  redolent,  saepissime 
recti  scientiarum  cultus  ignorantiam  prodit. 


